**ย้ายวิชา น. 200 กฎหมายลักษณะหนี้ : หลักทั่วไป หลักสูตร พ.ศ.2556 และ น.250 กฎหมายมหาชนเบื้องต้น หลักสูตร พ.ศ. 2556 มาเรียนในภาคการศึกษาที่ 2**

ประกาศโครงการนิติศาสตร์ภาคบัณฑิต เรื่องการย้ายวิชา น.200 กฎหมายลักษณะหนี้ : หลักทั่วไป หลักสูตร พ.ศ. 2556 และ น. 250 กฎหมายมหาชนเบื้องต้น หลักสูตร พ.ศ. 2556 มาเรียนในภาคการศึกษาที่ 2

ตามที่วิชา น.200 กฎหมายลักษณะหนี้: หลักทั่วไป และ น. 250 กฎหมายมหาชนเบื้องต้น ซึ่งเป็นวิชาบังคับในหลักสูตร พ.ศ.2556 ได้ถูกจัดให้เรียนในภาคการศึกษาที่ 1 ซึ่งเป็นคนละภาคการศึกษากับวิชาเดียวกันคือ น. 200 และ น. 250 ในหลักสูตร พ.ศ.2561 ซึ่งเรียนในภาคการศึกษาที่ 2 และเนื่องจากมีนักศึกษาในหลักสูตร พ.ศ. 2556 จำนวนหนึ่งที่ยังสอบไม่ผ่านวิชา น.200 และ น.250

เพื่อให้การเรียนการสอนเป็นไปอย่างมีประสิทธิภาพ และนักศึกษาในหลักสูตร พ.ศ. 2556 สามารถเรียนวิชาทั้ง 2 วิชาดังกล่าวไปพร้อมกันกับหลักสูตรใหม่ในภาคการศึกษาเดียวกัน คณะนิติศาสตร์จึงทำการย้ายวิชา น. 200 กฎหมายลักษณะหนี้: หลักทั่วไป หลักสูตร พ.ศ. 2556 และวิชา น. 250 กฎหมายมหาชนเบื้องต้น หลักสูตร พ.ศ.2556 มาเรียนในภาคการศึกษาที่ 2 ในปีการศึกษา 2563 ซึ่งจะทำให้นักศึกษาในหลักสูตร พ.ศ. 2556 มีโอกาสได้ลงทะเบียนเรียนวิชา น. 200 และ น. 250 ในภาคการศึกษาที่ 2 ปีการศึกษา 2563 นี้

ทั้งนี้ ขอให้ข้อมูลสำหรับนักศึกษาหลักสูตร พ.ศ.2556 เพื่อให้เกิดความชัดเจน ดังนี้

– นักศึกษาที่สอบวิชา น.200 หรือ น.250 ไม่ผ่าน (ซึ่งรวมถึงนักศึกษาที่สอบในภาค 1/2563 แล้วไม่ผ่าน) สามารถลงทะเบียนเรียนวิชา น. 200 หรือ น. 250 ในภาค 2/2563 นี้

– นักศึกษาที่ลงทะเบียนเรียนวิชา น. 200 หรือ น. 250 ในภาค 2/2563 แล้วต่อมาหากยังสอบไม่ผ่าน มีสิทธิสอบแก้ตัวในช่วงการสอบแก้ตัวตอนปลายปีการศึกษา 2563

– หากนักศึกษาสอบวิชา น. 200 หรือ น. 250 ไม่ผ่านในภาค 1/2563 แต่ตัดสินใจไม่ลงเรียน น. 200 หรือ น. 250 ในภาค 2/2563 ก็ยังมีสิทธิสอบแก้ตัวในช่วงการสอบแก้ตัวตอนปลายปีการศึกษา 2563 (โดยอาศัยสิทธิการสอบแก้ตัวจากที่เคยลงเรียนในภาค 1/2563)

\*\*\* การย้ายวิชา น. 200 กฎหมายลักษณะหนี้: หลักทั่วไป ในหลักสูตร พ.ศ. 2556 และวิชา น. 250 กฎหมายมหาชนเบื้องต้น ในหลักสูตร พ.ศ. 2556 มาเรียนในภาคการศึกษาที่ 2 นี้ เริ่มตั้งแต่ปีการศึกษา 2563 เป็นต้นไป และหลังจากนี้วิชา น. 200 และ น. 250 ของหลักสูตร พ.ศ. 2556 จะเปิดบรรยายเฉพาะภาคการศึกษาที่ 2 เท่านั้น โดยจะไม่มีการเปิดบรรยายในภาคการศึกษาที่ 1 อีกต่อไป \*\*\*

สำหรับข้อมูลการลงทะเบียน น. 200 และ น. 250 สำหรับนักศึกษาหลักสูตร พ.ศ. 2556 เป็นดังนี้

(โปรดสังเกตเลข Sec. คือ 9900/02)

น.200 กฎหมายลักษณะหนี้: หลักทั่วไป Sec. 9900/02

บรรยายโดย รศ.ดร.มุนินทร์ พงศาปาน และ อ.ดร.จุณวิทย์ ชลิดาพงศ์

บรรยายทุกวันพุธ เวลา 17.30-20.30 น.

สอบวันจันทร์ที่ 7 มิถุนายน 2564 เริ่มเวลา 17.30 น.

น.250 กฎหมายมหาชนเบื้องต้น Sec. 9900/02

บรรยายโดย ศ. ดร.อุดม รัฐอมฤต รศ.อานนท์ มาเม้า และ ผศ. ดร.ปริญญา เทวานฤมิตรกุล

บรรยายวันพฤหัสบดี โปรดดูรายละเอียดของวันบรรยายจากเค้าโครงการบรรยายใน Google Classroom

สอบวันจันทร์ที่ 31 พฤษภาคม 2564 เริ่มเวลา 17.30 น.